Վերոյիշեալ նամակին կցուած էր նաեւ 1921 թ-ին հրատարակուած` Եդուարդ Չօփուրեանի գիրքի կրկնօրինակը, թրքերէն թարգմանութիւնը, ինչպէս նաեւ գիրքի շապիկի նախնական ձեւաւորումը, ուր նկարէն միայն հատուած մը պատկերուած էր: Ուղարկուած նիւթերը ուսումնասիրելէ յետոյ, նպատակայարմար գտայ ընդառաջել այն պայմանով, որ գիրքի շապիկին նկարը ըլլայ ամբողջական, ինչպէս նաեւ հեղինակին անունը` Դանիէլ Վարուժան Հեճինեան, նկարի ստեղծման թուականն ու պատմութիւնը նշուած ըլլան գիրքի առաջին էջին վրայ: